./data/stoa0275/stoa026/stoa0275.stoa026.opp-lat1.xml
Tertullian
Et vos, cum mortui essetis in delictis etpraeputiatione carnis vestrae, vivificavit cum eo, donatis vobisomnibus delictis  Et rursus: Si cum Christo mortui estis ab elementismundi, quomodo quasi quidam viventes in mundo sententiamfertis? Sed cum ita nos mortuos faciat spiritaliter ut tamenet corporaliter quandoque morituros agnoscat, utique et resuscitatosproinde spiritaliter deputans aeque non negat etiam corporaliter resurrecturos  Denique, Si resurrexistis, inquit, cum Christo, eaquae sursum sunt quaerite, ubi est Christus in dextera dei residens,ea quae sursum sunt sapite, non quae deorsum  Ita animoostendit resurgere, quo solo adhuc possumus caelestia attingere Quae non quaereremus nec saperemus, si possideremus  Subicit etiam, Mortui enim estis, scilicet delictis, non vobis, et vitavestra abscondita est cum Christo in deo  Nondum ergo adprehensa est, quae abscondita est  Sic et Ioannes, Et nondum, ait,manifestatum est quid futuri simus  Scimus quia, si manifestaverit,similes eius erimus  Tanto abest ut simus iam quodnescimus, utique scituri, si iam essemus  Adeo contemplatio estspei in hoc spatio per fidem, non repraesentatio, nec possessio,sed expectatio  De qua spe et expectatione Paulus ad Galatas:Nos enim spiritu ex fide spem iustitiae expectamus; non ait, tenemus, Iustitiae autem dei dicit ex iudicio quo iudicabimur demercede  Ad quam pendens et ipse cum Philippensibus scribit, Siqua, inquit, concurram in resurrectionem, quae est a mortuis,non quia iam accepi aut consummatus sum  Et utique crediderat,et omnia sacramenta cognoverat, vas electionis, doctornationum, et tamen adicit: Persequor autem, si adprehendam, in quo sum adprehensus a Christo  Eo amplius: Ego me, fratres,non puto adprehendisse: unum plane, oblitus posteriorum in priorame extendens secundum scopum persequor ad palmam incriminationis,per quam concurrerem; utique in resuscitationem a mortuis,suo tamen tempore, sicut ad Galatas: Bene autem facientes ne taedeat, tempore enim suo metemus  Sicut et ad Timotheum deOnesiphoro: Det illi dominus invenire misericordiam in illo die  In quem diem ac tempus et ipsi praecipit custodire mandatuminmaculatum, inreprehensibile, in apparentiam domini Iesu Christi,quam suis temporibus ostendet beatus et solus potentator et rexregnantium et dominus dominantium, de deo dicens  De quibustemporibus et Petrus in Actis: Paeniteat itaque vos et resipiscite ad abolenda delicta vestra, uti tempora vobis superveniant refrigeriiex persona dei, et mittat praedesignatum vobis Christum,quem oportet accipere caelos ad usque tempora exhibitionis omniumquae Iocutus est deus ore sanctorum prophetarum